אליסיה סילברסטון

אליסיה סילברסטון (באנגלית: Alicia Silverstone; נולדה ב-4 באוקטובר 1976) היא שחקנית תיאטרון, קולנוע וטלוויזיה יהודייה-אמריקאית. ידועה בזכות הופעותיה בסרטים "דלוקה עליו עד מוות" (1993), "קלולס" (1995) ובשל הופעתה בתור באטגירל / ברברה גורדון בסרט "באטמן ורובין" (1997). 

סילברסטון קיבלה מועמדות לפרס גלובוס הזהב לשחקנית הטובה ביותר בסדרת קומדיה עבור תפקידה בסדרה "מיס מאץ'" (2003) של רשת NBC. 

סילברסטון, היא טבעונית, חברה בארגון PETA ופרסמה שני ספרי בישול: The Kind Diet" (2009)" ו"The Kind Mama" (2014).

 ביוגרפיה 
אליסיה סילברסטון נולדה בסן פרנסיסקו, קליפורניה וגדלה בעיירה הילסבורו (אנ'), במפרץ סן פרנסיסקו, בתם של מונטי סילברטון, יזם נדל"ן במקצועו, יהודי יליד אנגליה ושל דיאדרה "דידי" סילברסטון (לבית רדפורד), ילידת סקוטלנד, התגיירה לפני נישואיהם (אל זרם היהדות-קונסרבטיבית) שעבדה כדיילת רוב שנותייה בפאן אמריקן וורלד איירווייז. לסילברסטון אח ואחות מנישואיו הראשונים של אביה, דייוויד וקזי. סילברסטון למדה בבית הספר קרוקר (אנ') ולאחר מכן בתיכון סן מטאו (אנ'), אולם לא סיימה את לימודיה במוסדות אלו. בצעירותה, למדה בבית ספר עברי ואף חגגה בת מצווה.

 קריירה 
בגיל 6 החלה סילברסטון לעסוק בדוגמנות ואף השתתפה במספר פרסומות, הראשונה בהן הייתה לרשת דומינו'ס פיצה. ב-1992 הופיעה בפרק אחד בסדרת הילדים "שנות הקסם".

הסרט הראשון בו השתתפה סילברסטון היה המותחן הארוטי "דלוקה עליו עד מוות" בשנת 1993. על תפקידה בסרט קיבלה שני פרסי MTV בקטגוריית פריצת השנה ובקטגוריית נבל השנה.

עם זאת, פריצתה הגדולה של סילברסטון לתודעת הקהל חלה בעקבות השתתפותה באותה השנה בוידאו קליפ של להקת אירוסמית' לשירם "Cryin'". הקליפ זכה לשידורים רבים ברשת MTV והביא לליהוקה של סילברסטון לשני קליפים מצליחים נוספים של אירוסמית' לשירים "Amazing" ו-"Crazy". במהלך השנים השתתפה גם בקליפ של הזמר רוב תומאס (2009, "Her Diamonds") ושל להקת ביסטי בויז (2011, "Fight for Your Right Revisited")

בשנת 1995 כיכבה סילברסטון בקומדיה הרומנטית "קלולס". בסרט היא גילמה את דמותה של שר הורוביץ, מתבגרת עשירה ומפונקת מבוורלי הילס הממוקדת בענייני בגדים ואופנה. על אף שהיא מרוצה מחייה, שר מעוניינת להציג את עצמה גם כעוזרת לזולת וכבעלת אינטלקט. ביחד עם חברתה דיון מארי היא מחליטה לעזור ו"לטפח" נערה חדשה בשם טאי (בריטני מרפי) שמגיעה ללמוד בבית הספר שלהן.

בשנת 1997 השתתפה סילברסטון בסרט הפעולה של ג'ואל שומכר "באטמן ורובין", הרביעי מסדרת סרטי "באטמן". בסרט גילמה סילברסטון את ברברה וילסון, המבוססת על דמותה הבדיונית של ברברה גורדון, האחיינית של אלפרד משרתו של ברוס ווין ההופכת לבאטגירל, "נערת העטלף", שמצטרפת אל באטמן (ג'ורג' קלוני) ורובין (כריס אודונל) במלחמתם כנגד מיסטר פריז (ארנולד שוורצנגר) הזומם להקפיא את גות'אם סיטי.

ב-1999 שיחקה סילברסטון בקומדיית ההרפתקאות "פגז מן העבר", בה גילמה את איב רוסטיקוף, שחיה בין גברים ונשים שטחיים ורדודים, ופוגשת את אדם (ברנדן פרייז'ר) שגר במקלט אטומי נעול במשך 35 שנה ביחד עם הוריו. איב מנסה ללמד את אדם התמים מהעבר מספר עובדות על ההווה ומתאהבת בו במהלך הסרט.

ב-2001 דיבבה סילברסטון בסדרת האנימציה "מגושרת" (שודר בארץ בניקלודיאון). סילברסטון שימשה גם כמפיקה בפועל של הסדרה, וקיבלה מועמדות לפרס אמי על דיבובה של כוכבת הסדרה "מגושרת" שרון ספיץ, במשך שתי עונותיה ראשונות של הסדרה.

בשנת 2004 הופיעה סילברסטון בסרט ההמשך לקומדיית ההרפתקאות "סקובי-דו", "סקובי-דו 2: חופשי חופשי", שם גילמה את הת'ר ג'ספר-האוו, כתבת קשוחה המפעילה לחץ על החבורה לפתור תעלומה שמתרחשת בעיירה.

בשנת 2005 שיחקה בסרט הקומדיה "סלון יופי" בכיכובה של קווין לטיפה.

ב-2006 שיחקה סילברסון בסרט "אלכס ריידר", המבוסס על ספרו של אנתוני הורוביץ. בסרט גילמה את דמותה הספרותית של ג'ק סטרברייט, עוזרת הבית של אלכס (אלכס פטיפר) ואיאן ריידר (יואן מק'גרגור).

בשנת 2016 שיחקה בסרט הדרמה הלהט"בי "קינג קוברה" שם גילמה את ג'נט, לצד ג'יימס פרנקו וכריסטיאן סלייטר.

בשנת 2018 גילמה את בוני נולן בסדרה הקומית "אישה אמריקאית", כאם לא שגרתית שנאבקת בגידול שתי בנותיה לאחר שעזבה את בעלה בתקופת עליית הפמיניזם של הגל השני בשנות השבעים, בעזרת שתי חברותיה הטובות, קתלין ודיאנה. הסדרה קיבלה תגובות מעורבת מצד המבקרים עם עלייתה לשידור. באתר Rotten Tomatoes הסדרה מחזיקה בדירוג של 44% עם דירוג ממוצע של 5.36 מתוך 10 בהתבסס על 18 ביקורות. בקונצנזוס הביקורתי של האתר נכתב, "סטריאוטיפים ועמימות מעלימים את כוונותיה המשמעותיות של האישה האמריקאית, אם כי התפאורה הנוסטלגית היא חמודה."

בשנת 2020 שיחקה בסדרה של נטפליקס "מועדון הבייביסיטריות" המבוססת על סדרת הספרים באותו השם.

 חיים אישיים 
סילברסטון ניהלה מערכות יחסים מתוקשרות עם מספר כוכבי קולנוע בהוליווד, בהם לאונרדו דיקפריו, בניסיו דל טורו, אדם סנדלר ווודי הארלסון. 

ב-11 ביוני 2005 נישאה למוזיקאי כריסטופר ג'ארקי (אנ'), איתו יצאה במשך שמונה שנים לפני נישואיהם. הם התגוררו בבית ידידותי לסביבה בלוס אנג'לס, עם פאנלים סולאריים וגינת ירק אורגנית. סילברסטון רכשה את הבית בשיתוף עם הארגון "menagerie of rescued dogs", ב-1996.

ב-5 במאי 2011 סילברסטון ילדה בן. ג'ארקי וסילברסטון נפרדו ב-2018.

סילברסטון ידועה בהיותה טבעונית. היא השתתפה בקמפיינים רבים של ארגון PETA וזכתה בכמה פרסים על תרומתה לקידום הטבעונות בעולם. בשנת 2009 התפרסם ספרה "The Kind Diet", מדריך לחיים טבעוניים.

 פילמוגרפיה 
 קולנוע 
+שנהסרטתפקידהערות1993דלוקה עליו עד מוותאדריאן פורסטר1995Le Nouveau mondeטרודי וודללא מסתוררג'ינה הריסוןקלולסשר הורוביץהבייביסיטרג'ניפר1996True Crimeמארי ג'ורדנו1997באטמן ורוביןבאטגירל / ברברה גורדוןמטען עודףאמילי הופ1999פגז מן העבראווה רוסטיקוב2000אל תשטו באהבה (אנ')נסיכת צרפת 2001חג המולד הקסום של מיקי: שלג בבית העכבראורורוה2002גלובל הרסינטלי2003הבנק הזה הוא עני שיילה ריו 2004סקובי-דו 2: חופשי חופשיהת'ר ג'ספר האו2005סלון יופיליןSilence Becomes Youויולט 2006אלכס ריידרג'ק סטרברייט2008רעם טרופיעצמה 2011סטטוס: ידידיםמיס הרמןחמאהג'יל אמט2012המדריך לערפדית המאוהבתגודי רות'רפורד2013Ass Backwardsלורל קליהאלים משתוללים קייט2014כלבים בחללבלקהדיבובAngels in Stardustתמי ראסלבלאגן בג'ונגלסשהדיבוב2015The Nutcracker Sweetמרי סילברהאוס2016קינג קוברהג'נט לוקהארט קרב בנותליסהWho Gets the Dog?אוליב גרין2017יומנו של חנון 4: חופשה על גלגלים סוזן הפלילהרוג אייל קדושמיס לאנגThe Tribes of Palos Verdesאווה2018מועדון הספר הטובג'יל2020הבקתהלורה האלBad Therapyסוזן הווארדנערה מבית טוב (אנ')ג'ולי ריצ'מןSister of the Groomאודריגם מפיקה בפועל2022Last SurvivorsהנרייטהThe Requinג'ייליןהשמיניסטיתדיאנה רוסו2023Perpetrator הילדי בפטיסטרפטייל (אנ')ג'ודי ניקולסMustache מיס מרטין2024Gracie & Pedro: Pets to the Rescueסיסי-כריסידיבובבאג 2000 (אנ')רובין2025בוגוניהאימו של טדייPretty ThingסופיTBATunnelsKrazy House

 טלוויזיה 
+שנהסדרהתפקידהערות1992שנות הקסםג'סיקה תומאספרק: "Road Test"1993Torch Songדלפיןסרט טלוויזיה של ABCScattered Dreamsפיליססרט טלוויזיה של CBS1994Cool and the Crazyרוזליןסרט טלוויזיה של שואוטיים2001–2003מגושרתשרון שפיץדיבוב; 54 פרקים
גם מפיקה בפועל 2003מיס מאץ'קייט פוקסתפקיד ראשי; 17 פרקים2006Candles on Bay Streetדי די סרט טלוויזיה של CBS2011Childrens Hospitalרליפרק: "Munch by Proxy"2012פרברי הגיהנוםעדן4 פרקים2017Jeff & Some Aliensאליסוןדיבוב; 3 פרקים2018American Womanבוני נולאןתפקיד ראשי; 11 פרקים2019Bajillion Dollar Propertie$אנאבל שליפרק: "Tough Love"2020–2021מועדון הבייביסיטריותאליזבת' תומאס11 פרקים2021שליטי היקום: הגילוימרלינהדיבוב; 4 פרקים2022סיפורי אימה אמריקאיםאריןפרק: "Lake"

 פרסים ומועמדויות 
פרסשנהקטגוריהמועמדותתוצאהפרס גלובוס הזהב2004השחקנית הטובה ביותר בסדרת קומדיה או סדרה מוזיקליתMiss Matchפרסי האמי לבידור בשעות היום2002השחקן הטוב ביותר בתוכנית אנימציהמגושרת2021שחקן המשנה הטוב ביותר בתוכנית ילדיםמועדון הבייביסיטריותפרס פטל הזהב1998השחקנית הגרועה ביותרמטען עודףשחקנית המשנה הגרועה ביותרבאטמן ורובין2023השחקנית הגרועה ביותרהרקוויןפרסי בחירת הילדים של ניקלודיאון1996שחקנית קולנוע אהובהקלולס1998באטמן ורוביןפרסי הסרטים והטלוויזיה של MTV1994ההופעה הפורצת הטובה ביותרדלוקה עליו עד מוותהנבל הטוב ביותרהאישה הנחשקת ביותר1996ההופעה הטובה ביותר: אישהקלולסההופעה הקומית הטובה ביותרהאישה הנחשקת ביותרפרס סטלייט2004השחקנית הטובה ביותר בסדרה, קומדיה או מחזמרMiss Matchפרסי הוליווד הצעירה2004הכוכב המבוגר המגניב ביותר–פרסי אמי לתוכניות לילדים ולמשפחה2022השחקן/ית הראשי/ת הטוב/ה ביותר בתוכנית לגיל הרך/ילדים/נוערמועדון הבייביסיטריות

 קישורים חיצוניים 



 האתר הרשמי של הספר The Kind Life


הערות שוליים

קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות תיאטרון יהודיות אמריקאיות
קטגוריה:שחקניות ילדות אמריקאיות
קטגוריה:דוגמניות אמריקאיות
קטגוריה:דוגמניות יהודיות
קטגוריה:טבעוניות אמריקאיות
קטגוריה:טבעוניות יהודיות
קטגוריה:מחברות ספרי בישול אמריקאיות
קטגוריה:מחברי ספרי בישול אמריקאים
קטגוריה:פעילות איכות הסביבה אמריקאיות
קטגוריה:פעילי איכות הסביבה אמריקאים
קטגוריה:פעילות זכויות בעלי חיים אמריקאיות
קטגוריה:פעילי זכויות בעלי חיים אמריקאים
קטגוריה:זוכי פרס פטל הזהב: שחקנים
קטגוריה:אמריקאיות ממוצא אנגלי
קטגוריה:אמריקאיות ממוצא סקוטי
קטגוריה:אמריקאים ממוצא סקוטי
קטגוריה:אמריקאיות שנולדו ב-1976
קטגוריה:אמריקאים שנולדו ב-1976